Busek: 2005 vit vendimtar për Kosovën - 2004-11-01
Drejtuesi i Paktit të Stabilitetit për Evropën Juglindore, Erhard Busek thotë se viti që vjen është vendimtar për të ardhmen e Kosovës
Shqiptarët e Kosovës duhet te japin prova se jane ne gjendje të qeverisin në drejtimin e duhur duke krijuar kushtet për sigurinë dhe për kthimin e pakicave serbe, ndërkohë që po afron afati për plotësimin e standarteve, thotë drejtuesi i Paktit të Stabilitetit Erhard Busek. Ballkani përballet me dy probleme kryesore, thotë zoti Busek. Së pari Bosnja dhe Hercegovina, ku popullsia muslimane dhe serbe janë të detyruar të bashkjetojnë. Dhe tjetri problem, thotë ish zevendes kancelari i Austrisë që drejton Paktin e Stabilitetit që nga krijimi i kësaj organizate para luftës në Kosovë, është..... Kur flet për problemin e dytë, zoti Busek shton se Mali i Zi pretendon se ka pjekurinë e duhur për t’u integruar në Bashkimin Evropian, por të qenurit në union me Serbinë e pengon këtë integrim. Zoti Busek shprehet me skepticizëm rreth përparimeve të bëra në Serbi që nga rënia e regjimit të Sllobodan Milloshevicit. Drejtuesi i Paktit të Stabilitetit për Evropën Juglindore, Erhard Busek e kritikoi bojkotimin e zgjedhjeve në Kosovë nga ana e serbëve. Përsa i përket rajonit në përgjithësi, zoti Busek thotë se ka patur një rritje ekonomike në nivele të ndryshme në mbarë rajonin. Drejtuesi i Paktit të Stabilitetit, Erhard Busek, thotë se shpreson që referendumi në Maqedoni të jetë i pasuksesshëm pasi siç shprehet ai, kjo do të kthente mbrapsht të gjitha përparimet e arritura deri tani, të një vendi që vuan nga kriza e indentitetit. Por sidoqoftë, thotë zoti Busek, 2007-ta do të shënojë pranimin e Bullgarisë dhe Rumanisë në Bashkimin Evropian.